Кирил Христов
Жена

chitanka.info

О, тя години лъгана била е!

Тя, преданната! — И подирва друг.

Измяна за изменика съпруг!

Наложница не му е тя, да трае! —

Отбажда шапката си и се мае;

сърцето бие, блъска като чук…

И мисли, в пода вгледана: „Кой знае

какви ли не са идвали и тук…“

И мисли: „Колко, ли са други

тоз праг престъпвали… Моми, съпруги

със шеметни, с безпаметни глави…

и може би…“ — Той скочи, доближи се

нетърпелив; тя гневно се изви

и тласна го, и викна му: „Махни се!“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.